
A V I Z


	asupra proiectului de Lege pentru aprobarea Ordonanţei 	Guvernului nr.44/1997 privind transporturile rutiere.








		Cu adresa nr.266 din 22 septembrie 1997     Biroul Permanent al Camerei Deputaţilor a trimis Comisiei spre dezbatere şi avizare proiectul de Lege pentru aprobarea Ordonanţei Guvernului nr.44/1997 privind transporturile rutiere.


		În şedinţa din ziua de 22 octombrie 1997           Comisia a avizat   favorabil acest proiect de Lege şi a hotărât să fie supus spre dezbatere şi adoptare, în conformitate  cu prevederile articolului 74 alin. 2    din Constituţia României, cu următoarele amendamente:





		1-Art.4 Comisia propune un alineat nou, alin.4, după alineatul 3 cu următorul conţinut:





		Art.4 alin.(4) Prevederile  Art.4 (2) lit.f) şi Art 4 (3) lit.e) şi l) pentru autovehiculele militare se aplică în colaborare cu Ministerul Apărării Naţionale, Ministerul de Interne şi celelalte componente ale sistemului  naţional de apărare, în conformitate cu specificul activităţii acestora, şi cu particularităţile şi caracteristicile tehnice ale autovehiculelor din dotare.





. 		2- Art.7 Comisia propune un nou alineat, alin.2, cu următorul conţinut:


		Art.7 (2) Pentru transporturile rutiere internaţionale în domeniul militar, Ministerul Transporturilor colaborează cu Ministerul Apărării Naţionale şi Ministerul de Interne.








		Motivare


		


		Este necesară colaborarea cu Ministerul Apărării Naţionale  şi Ministerul de Interne datorită specificului activităţilor acestora, precum şi particularităţilor şi caracteristicilor tehnice ale autovehiculelor din dotare.


		3 - Comisia propune un nou articol, după Art.48, cu următorul conţinut:


		Art.48' Pentru transporturile  rutieire efectuate cu vehiculele din dotare de către Ministerul Apărării Naţionale, Ministerul de Interne şi celelalte componente ale  sistemului naţional de apărare, atribuţiile şi competenţele, prevăzute de prezenta ordonanţă, se execută de către acestea.





	PREŞEDINTE						SECRETAR

